ભલે એનું ભારે શરીર સપ્રમાણ થઇ ગયું, પણ એનો રોગ મટ્યો ન હતો. ડાયાલિસીસ તો એકાંતરે દિવસે ચાલુ જ હતાં. ડાયાલિસીસ પછી જ શરીરને થોડી વાર સારું લાગતું અને ઊંઘ આવતી. શરીરમાં વળી પાછો કચરો ભરવાનો શરુ થાતો જ અને વળી પાછી ન કહી શકાય કે ન સહી શકાય એવી બેચૈની પણ ખરી જ. છતાં નિકેતા ભારતનાટ્યમનો અભ્યાસ કરતી. ભારતવર્ષમાં બાર વર્ષ સુધી એણે એક પછી એક નૃત્યના કાર્યક્રમો કર્યા. એણે તો ઝોળી હાથમાં રાખી હતી અને બાર વર્ષમાં પોણો કરોડથી વધુ રૂપિયા ભેગા કર્યા.